Η **Vodafone Greece** είναι η ελληνική θυγατρική της Βρετανικής Πολυεθνικής Vodafone με έδρα στο Χαλάνδρι, στην Αθήνα.

Ιδρύθηκε στην Ελλάδα το 1992 με την επωνυμία **Πάναφον** (Panafon) από τέσσερις πολυεθνικές εταιρείες τηλεπικοινωνιών: την κύρια Βρετανική Vodafone Group plc, την Γαλλική France Telecom (νυν Orange France), την Ελληνική Intracom, συμφερόντων Σωκράτη Κόκκαλη και την Αμερικανική DataBank και ονομάστηκε επίσημα Vodafone τον Ιανουάριο του 2002. Τον Δεκέμβριο του 1998, η εταιρεία εισήγαγε τις μετοχές της στο Χρηματιστήριο Αθηνών και στου Λονδίνου, ενώ τον Ιούλιο του 2004 πήρε τις μετοχές της από το Χρηματιστήριο της Αθήνας. Ο Όμιλος Vodafone μέσω της *Vodafone Europe B.V.* είναι ο βασικός μέτοχος της με ποσοστό 99,878% των μετοχών.

Οι αριθμοί των Ελλήνων συνδρομητών αρχίζουν με τα 3 ψηφία 691, 694 και 695 ακολουθούμενα από ένα μοναδικό επταψήφιο συνδυασμό. Ωστόσο, όλοι αυτοί οι αριθμοί δεν ανήκουν απαραίτητα σε συνδρομητές της Vodafone λόγω της φορητότητας του αριθμού για δίκτυα κινητής τηλεφωνίας.

Από το 2003, η Vodafone Greece είχε μια αποκλειστική σύμβαση με τον τραγουδιστή Σάκη Ρουβά ως εκπρόσωπο της εταιρείας στην ελληνική διαφημιστική καμπάνια. Ο Ρουβάς έχει ολοκληρώσει πολλαπλές διαφημίσεις για την εταιρεία, καθώς και τη διαφήμιση της μάρκας μέσα στη μουσική και τα βίντεο του άλμπουμ του.

Ομοίως, η Vodafone ήταν επί πολλά χρόνια η κύρια χορηγός σε μεγάλες συναυλίες και ηχογραφήσεις του. Ενώ άλλες δισκογραφικές εταιρείες και καλλιτέχνες κάνουν διαφημίσεις για άλλες εταιρείες κινητής τηλεφωνίας, ως αντάλλαγμα για τη χορηγία, η Vodafone είναι η μοναδική ελληνική εταιρεία κινητής τηλεφωνίας που διαφημίζεται κατά κύριο λόγο από έναν μόνο καλλιτέχνη, με την προσπάθεια του Ρουβά να είναι ένα σημαντικό τέχνασμα μάρκετινγκ για τη νεολαία και τους ενήλικους καταναλωτές. Επίσης η Vodafone, αποτελεί την κύρια χορηγό, στο πρωτάθλημα ποδοσφαίρου της Εθνικής Ελλάδας.

Στο τέλος Ιουνίου του 2010, οι συνδρομητές του δικτύου έφτασαν τους 5.492.000 κάτι που καθιστά την Vodafone, το δεύτερο δίκτυο κινητής τηλεφωνίας στην Ελλάδα.

Εξαγορές και Απορροφήσεις
-------------------------

Κύρια λήμματα: Hellas Online και Cyta
Το 2014 η Vodafone Ελλάδας κατέχοντας από πριν το 18,4% στην Hellas Online απέκτησε το 72,7% φτάνοντας το 91,1% των μετοχών ενώ μετέπειτα αγόρασε και τις υπόλοιπες μετοχές φτάνοντας το 100% και μετά από δύο χρόνια, απορροφήθηκε πλήρως από την εταιρεία. Ως HOL ήταν ένας από τους ισχυρότερους ολοκληρωμένους παρόχους ολοκληρωμένων ευρυζωνικών υπηρεσιών στην Ελλάδα. Ήταν εισηγμένη στο Χρηματιστήριο Αθηνών από τον Ιούνιο του 2008, και το ανθρώπινο δυναμικό της εταιρίας ανερχόταν στα 836 περίπου άτομα.

Αντίστοιχα στις 11 Ιουλίου του 2018 η Vodafone απέκτησε έναντι 118 εκατομμυρίων ευρώ το 100% της *Cyta Ελλάς Τηλεπικοινωνιακή Α.Ε.* η οποία ήταν από το 2007 το ελληνικό παράρτημα της ομώνυμης Κυπριακής ημικρατικής μητρικής εταιρείας τηλεπικοινωνιών. Η Cyta Ελλάς, απορροφήθηκε από την εταιρεία, στις 1 Απριλίου 2019, και η Cyta αποχώρησε πλήρως από την Ελληνική αγορά, μετά από 12 χρόνια παρουσίας, ενώ οι συνδρομητές της Cyta Ελλάς, εντάχθηκαν και αυτοί στην Vodafone Ελλάδας.

Υπηρεσίες
---------

### Δίκτυο 4G

Στις 27/10/2012 η Vodafone εκτέλεσε την πρώτη δημόσια δοκιμή του 4G δικτύου της στην Ελλάδα και παράλληλα έκανε διαθέσιμη την πρόσβαση σε αυτό.

### Καρτοκινητή

Το ***Vodafone CU*** (αρχικά και παλαιότερα, απλά *CU*) και το ***Vodafone International*** είναι οι καρτοκινητές της εταιρίας και προσφέρουν ξεχωριστά πακέτα υπηρεσιών για τους συνδρομητές της. Παλιότερα η Vodafone Ελλάδας, διέθετε και την υπηρεσία ***Vodafone à la Carte*** (αρχικά *Panafon à la Carte*), και την ***Καρτοκινητό Ολυμπιακός***, για τους φιλάθλους του Ολυμπιακού Πειραιώς.

### Vodafone TV

Το ***Vodafone TV*** παρέχεται μέσω σταθερής γραμμής, είτε μέσω δικτύων κινητής τηλεφωνίας. Πλέον η υπηρεσία είναι διαθέσιμη και χωρίς δέσμευση συμβολαίου.

Πολιτικό σκάνδαλο
-----------------

Κύριο λήμμα: Σκάνδαλο τηλεφωνικών υποκλοπών στην Ελλάδα (2004-2005)
Ένα σκάνδαλο υποκλοπών, το οποίο βγήκε στην επιφάνεια λίγο πριν από την έναρξη των Ολυμπιακών Αγώνων του 2004 στην Ελλάδα, αφορούσε την παράνομη υποκλοπή περισσότερων από 100 κινητών τηλεφώνων στο δίκτυο της Vodafone Greece που ανήκαν κυρίως σε μέλη της ελληνικής κυβέρνησης και ανώτερους δημοσίους υπαλλήλους. Οι υποκλοπές άρχισαν κάποια στιγμή κοντά στην έναρξη των Θερινών Ολυμπιακών Αγώνων του 2004, τον Αύγουστο του 2004 και καταργήθηκαν τον Ιανουάριο του 2005 χωρίς να ανακαλυφθεί η ταυτότητα των δραστών.

Στις 22 Φεβρουαρίου 2008, η Vodafone ανακοίνωσε την αντικατάσταση του επί 16 χρόνια CEO της Vodafone Greece Γιώργου Κορωνιά.

Δείτε επίσης
------------

* Τηλεπικοινωνίες στην Ελλάδα
* Vodafone

Παραπομπές
----------

1. ↑  «Ολοκληρώθηκε η εξαγορά της HOL από την Vodafone». Kathimerini.gr. 25 Νοεμβρίου 2014. Ανακτήθηκε στις 13 Οκτωβρίου 2015.
2. ↑  «Ολοκληρώθηκε η εξαγορά της HOL από την Vodafone». Kathimerini.gr. 5 Ιουνίου 2015. Ανακτήθηκε στις 13 Οκτωβρίου 2015.
3. ↑  Τόλιος, Γιάννης (2021). *Ψηφιακή Εποχή, Οι αλλαγές σε οικονομία, κοινωνία, πολιτική*. Αθήνα: Τόπος. σελ. 327. ISBN 978-960-499-355-0.
4. ↑  «Η Vodafone φέρνει το 4G και πρώτη στην Ελλάδα αγγίζει ταχύτητα 91.6Mbps». Vodafone GR. 29 Οκτωβρίου 2012. Ανακτήθηκε στις 29 Οκτωβρίου 2012.
5. ↑  «Η Vodafone αλλάζει για πάντα την τηλεόραση στην Ελλάδα με μια σύγχρονη υπηρεσία περιεχομένου για να απολαμβάνει κανείς ό,τι θέλει, όποτε θέλει, όπου κι αν βρίσκεται». Vodafone GR. 20 Σεπτεμβρίου 2018. Ανακτήθηκε στις 20 Σεπτεμβρίου 2018.
6. ↑  Kyriakidou, Dina (2 Μαρτίου 2006). «"Greek Watergate" Scandal Sends Political Shockwaves». Reuters. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 24 Νοεμβρίου 2017.

Εξωτερικοί σύνδεσμοι
--------------------

* Vodafone Ελλάδας
* Vodafone Επίσημη Ιστοσελίδα

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικοί Σταθμοί Εθνικής Εμβέλειας της Ελλάδας |
| --- |
|  |
| Δημόσιοι | 

|  |  |
| --- | --- |
| Σε λειτουργία | 
Βουλή TV • ΕΡΤ News (συνεργασία με Euronews) • ΕΡΤ1 (SD/HD) • ΕΡΤ2 (SD/HD) • ΕΡΤ3 (SD/HD) |
|  |
| Ανενεργοί | 

|  |  |
| --- | --- |
| Αναλογικοί (SD) | 
ΔΕΗ • ΕΙΡ • ΕΙΡΤ • ΤΕΔ • ΥΕΝΕΔ • ΕΡΤ/ΕΡΤ1/ΕΤ1/ΕΝΑ/ΕΤ1 • ΕΡΤ2/ΕΤ2/ΔΥΟ/ΕΤ2/ΝΕΤ • ΕΤ3 • Πρίσμα+ • Σινέ/σπορ+ • Σινέ+/Studio+ • Σπορ+/Info+ • ΔΤ • ΝΕΡΙΤ • ΝΕΡΙΤ Sports • ΝΕΡΙΤ Plus |
|  |
| Ψηφιακοί (HD) | 
ΔΤ HD • ΝΕΡΙΤ HD • ΕΡΤ HD/ΕΡΤ Sports HD/ΕΡΤ Sports |

 |
|  |
| Υβριδικοί | 
ΕΡΤ Sports |

 |
|  |
| Ιδιωτικοί | 

|  |  |
| --- | --- |
| Σε λειτουργία (SD/HD) | 
Alpha TV • ΣΚΑΪ Τηλεόραση • ΑΝΤ1 • Open TV • Star Channel • Mega Channel • Μακεδονία TV |
|  |
| Εξαγοράστηκε η άδεια τους  και στήθηκαν νέα κανάλια | 
Seven X/Channel Seven X/Seven • 902 TV/Epsilon TV • Κανάλι 29 |
|  |
| Υβριδικοί | 
Alpha Hybrid • ΣΚΑΪ Hybrid • ΑΝΤ1 Plus/ANT1 Comedy/ANT1 Drama • Open Hybrid • Star Play • Mega Play |
|  |
| Πτωχευμένοι και  Οριστικά Κλειστοί | 
Κανάλι 5/Alter 5/Alter Channel • New Channel/New Tempo/Tempo TV |

 |
|  |
| Συνδρομητικοί (τυπικής & HD) | 

|  |  |
| --- | --- |
| Σε λειτουργία | 
Animal Planet • Boomerang • Cosmote Cinema • Cosmote History • Cosmote Sport • Discovery Channel • Disney Channel • Disney Junior • FX Life • MAD Greekz • MAD Hits • National Geographic • Novacinema • Novalifε • Novasports • Ναυτεμπορική TV |
|  |
| Ανενεργοί | 
Conn-x TV Sport/OTE Sport • Filmnet • Fox Life • ΟΤΕ Cinema/ΟΤΕ Σινεμά • OTE History • SuperSport |

 |
|  |
| Πάροχοι επίγειας ψηφιακής τηλεόρασης | 

|  |  |
| --- | --- |
| Σε λειτουργία | 
ΕΡΤ • Digea |
|  |
| Ανενεργοί | 
ΕΡΤ Ψηφιακή |

 |
|  |
| Συνδρομητικές πλατφόρμες | 

|  |  |
| --- | --- |
| DVB-S πάροχοι | 
COSMOTE TV • EON |
|  |
| IPTV/OTT πάροχοι | 
COSMOTE TV • EON • Vodafone TV |
|  |
| Πτωχευμένες  και Οριστικά Κλειστές | 
Alpha Digital • On Telecoms |
|  |
| Μετονομάστηκαν ή Εξαγοράστηκαν  και απορροφήθηκαν από άλλη εταιρεία | 
Conn-x TV/OTE TV • Wind Vision |

 |
|  |
| Άλλα | 
Περιφερειακοί σταθμοί • Τηλεόραση στην Ελλάδα • Teletext |

 |

|  |  |  |  |
| --- | --- | --- | --- |
| 

| π • σ • ε
Πάροχοι υπηρεσιών κινητής τηλεφωνίας της Ελλάδας |
| --- |
|  |
| 
* COSMOTE
* VODAFONE
* NOVA
 |

 |